eo eo eo en it eo en en eo eo eo eo en en eo eo eo eo en en eo eo en en eo eo eo eo en en ceb eo en en eo eo eo eo en en pt eo eo en en eo eo en en pt eo eo en en de eo eo eo en en en eo eo eo eo hbs_lat en en ru eo eo eo eo eo en en eo eo eo eo es en en it eo eo en en eo eo eo en en eo eo eo eo eo en en eo eo eo eo eo en en eo eo eo pt en en eo eo eo eo eo en en en en de eo en en fr en eo en en cs cs da en en en cs cs en en cs en da en cs en en en cs cs da en da cs en en cs en hu eo
Izolita esperantisto sercxas lokon por utiligi la Karan Lingvon kiun li amas.
Estas multo raportinda, tamen mankas al mi nun la libertempon por raporti. Mi kvankam aldonas, ke cxi tiu estas jam la plej malbona somero de mia vivo. Sekvos pli....
Kun gxojego ni pasint-dimancxe gastigis la mondfaman samideaninon, Tan Xiuzhu, de Cxinio! Sxi kaj sxia edzo estas en Usono nuntempe por viziti siajn filon kaj bofilinon kiuj logxas en en l' Nord-Karolina urbo, Greensboro [Grinzboro]. La ges-roj Tan estos en Usono gxis la fino de majo, kaj mi kompreneble volegas renkonti ilin denove antaux ilia foriro.
Ni trapasis la belan tagon mangxetantaj kaj babilantaj sur la antauxpordo de nia domo. Poste, ni mallonge veturadis al la "urbocentro" de Blovanta Roko. Post agrabla promenado ambaux-flanka de la "cxefstrato," ni piediris al loka restoracio kaj gxuis bongustajn pladojn vespermangxajn. Estis bonega okazintajxo al mi paroli E-on....de post la morto de mia amiko Karlo, haveblas al mi neniu alia kiu povas babiladi.
S-rino Tan fakte donis al mi grandegan komplimenton...sxi diris, ke mi parolas suficxe flue por esti dungata de E-lingva radiostacio! Mi sentis min ege flatata...
Neniam en miaj 52-jara vivo devis mi honti pri la estroj de mia kara hejmlando. Ecx dum la tagoj de Nixon [Nikson] mi ne sentas la honton kion mi nune palpesentas. La aroganteco, la avarico kaj la malkompetenteco de cxi tiu administracio estas sen egaloj en la tuta historio de Usono!
Por regajni iom da sia digno, mi rekomendas, ke Presidento Bush (Busx) tuj rezignu sian postenon. Tamen mi scias, ke tio estas idealisma revo, cxar Bush tute ne havas dignon, kaj do neniam lauxvole forlasos sian oficon.
Jam komencis la kampanjojn por la sekvanta Kongreso. Urgxe gravas, ke Demokratoj gajnu la majoritaton cxi novembron!!
Mia unua penso pri la interlingvo, Esperanto, estis ke, gxi ofertas rimedon provitan por liberigi la popolojn de la bariloj kiuj estis starigitaj de registraranoj. Se cxiuj malsamlandanoj povus facile babiladi per unu lingvo facile lernebla, cxu ne maloftus militoj kaj interkulturaj disputajxoj?
Hodiaux markas ok semajnojn ekde mi laste fumis cigaredon! Cxiuj miras, ke mi (MI, la fervora fumanto) povas cxesi la habiton, kaj mi estas gxuanta mian novan rolon en la hospitalo. Mi kredas, ke kelkaj aliaj jam cxesis fumi pro mia ekzemplo kaj kuragxigo.
Unu el la benoj de nefumado estas, ke oni ne devas elspezi monon por acxeti la cigaredojn. Do, la sxparitaj dolaroj jam plenigas miajn posxojn, cxu ne? Tute ne! La mono eliras suficxe rapide, ke la posxoj restas malplenaj malgraux la rapideco de la replenigado. Eble mi poste povas esti plikonservema kaj la mono estos plisxparata.
Baldaux mi volas skribi ion pri mia korespondamiko, Razeno.
Posted by Micxjo at 2/03/2006 05:09:00 PM 1 comment:
Thursday, January 19, 2006
Mi volas sciigi, ke mi ne forgesas tiun cxi blogon......simple mankis al mi suficxe da tempo por aldoni mesagxojn cxi tie. Kiel gxisdatigo mi anoncos, ke ekde morgaux mi estas ses semajnojn sentobaka!
Posted by Micxjo at 1/19/2006 08:17:00 PM No comments:
Wednesday, December 28, 2005
Cxi matene foriris niaj du plijunuloj. Ili trapasos la sekvantajn kvar noktojn en Newton (Njuton) cxe la domo de mia patrino. Felicxe, mi estas libera kaj hodiauxe kaj morgauxe! Mi gxuegos la solecon! ...kaj la kvietecon!!
Oni ne miskomprenu; mi amegas la junulojn! Tamen, estas ankaux placxe havi tempon dedicxitan sole al mi mem! Hodiaux ne estas plezurdona tago, pro la fakto ke instalisto venigis cxi tien novan mangxilar-lavilon. Nia kuirejo estas nun (ecx pli) malpura kaj parto de gxia planko estas detruita! Kaj la lavilo ankoraux ne funkcias cxar gxi ne perfekte situigxas en sia propra loko. Ni devas forsegi iom da nia sxranko, kaj Sterlingo promesis pruntepreni la segilon de S-ro Craig (Kreg)....
Mi estas ankoraux SEN-tobaka!! Cxi venonta vendredo markos tri semajnojn da nefumado de mi. Jam spiras mi plibone, kaj mia posxo enhavas pli da mono!
Posted by Micxjo at 12/28/2005 12:28:00 PM No comments:
Tuesday, December 27, 2005
Antaux kelkaj minutoj telefonis min mia patrino. Mi cxiam gxojas auxdi la vocxon de mia patrino, tamen de temp' al tempo, sxi telefonas portanta malgxojon. Hodiaux estis tia malgxojigo kiam sxi sciigis min ke hierauxe mortis S-rino Toni Turner, nia najbaro dum mia juneco, kaj ankaux mia baptopatrino. S-rino Turner agxis 88-jarojn kaj estis fonda membro de nia eta pregx-komunumo de Epifanio. Sxia delonge mortinta edzo, Bev, estis mia baptopatro, kaj cxefas inter miaj plejestimataj konatuloj.
Funebraj ceremonioj okazigxos dimancxon posttagmezon. Mi sentas min devigita partopreni, sed samtempe estos al mi honoro cxeesti la funebrajxon.
Posted by Micxjo at 12/27/2005 05:06:00 PM No comments:
Wednesday, December 21, 2005
Jam de nun mi sukcesas cxesi fumadon. Hodiaux estas la dek trian tagon, kaj mi bonfartas sen la cigaredoj. Estas nepre momentoj kiam mi forte sentas deziron fumi, tamen tiuj momentoj ne estas longdauxraj kaj ili ekestas jam malpliofte. Iu kiu hazarde legas cxi tiujn vortojn, sendu viajn bondezirojn subtenajn al mi! Antauxdankon :)
Posted by Micxjo at 12/21/2005 04:19:00 PM No comments:
Tuesday, December 13, 2005
Jen mi anoncas, ke mi cxipasintan vendredon fumis mian lastan cigaredon! Mi uzas al glupecon nikotinoplenan por helpi min. Do, mi jam sukcesas kvar tagojn!! Multe placxus al mi gustumi cigaredon, tamen mi NE fumos denove! Interalie, mi savos multe da mono, sed cxefe bonas, ke mi estu bona ekzemplo por miaj filoj!
Mi poste aldonas novajxon pri mia sukceso/malsukceso....
Posted by Micxjo at 12/13/2005 11:21:00 AM No comments:
Tuesday, November 15, 2005
Ni kvin senvirinaj knaboj sukcesas ankoraux vivteni nin dum la foresto de nia edzino/patrino....kvankam la domo estas katastrofe malpura kaj cxiu mangxoplado estas improvizita. Cxi pasintan vesperon, ni viroj kunmangxis cxe la meksika restoracio en Boone, Los Arcoiras. Bonsxance, tio estas nia plejfavorata mangxejo!
Vintro alproksimigxas! Hodiaux estas nubece, kaj la temperaturo ne altigxas dum la tago. Morgaux, oni antauxvidas, ke falos la temperaturo al frostigaj gradoj. Oni ecx prognozas, ke ni havos negxon je merkredo vespere! Mi ne malsxatas la negxon, tamen mi ne scias, ke mi estas jam preta por tio!
Posted by Micxjo at 11/15/2005 11:38:00 AM No comments:
Thursday, November 10, 2005
Hodiaux forflugis mia edzino al Kalifornio por partopreni edukan konferencon. Sxi forestos ok tagojn, do ni "knaboj" estos solaj por prizorgi nin mem! Ho ve! Cxu eblas? Ni vidos...
Aldoni al niaj kvar hundoj, ni dumtempe prizorgas du aliajn. Temas pri la hundoj de nia amiko, Paul. Ili nomigxas Nellie kaj Q-tip....tre amindaj kaj bonkondutaj hundoj. Estas cxiam plezure havi ilin kun ni!
Gxojiga novajxo!! Cxi pasintan mardon la Demokratoj gajnis la sxtatestradojn de Virginio kaj Nov-Jerzio, la solaj du sxtatoj kiuj elektas sxtatestrojn cxi jare. Oni diras, ke markas granda malvenko por nia malestiminda Prezidento Busx! Mi esperas, ke li same malvenkos cxi venontan novembron kiam sia partio perdos la majoritaton en la Kongreso!!
Posted by Micxjo at 11/10/2005 02:48:00 PM No comments:
Monday, November 07, 2005
Finfine mi sukcesis havi interretan konversacion (IM) kun Linda! Ni jam longatempe klopodis fari tion, kaj dum mia restado en Nova Jorko, mi povis algxustigi sxian komputilon por utiligi la MSN-Mesagxilon. Mi gxojas unualoke, ke ni povas konversacii, kaj dualoke, ke mi havis la teknikan sperton arangxi la aferon!
Mi sopiras al miaj NorJorkaj tagoj...mi tiom multe gxuis mian vojagxon tie. La lando estas belega, kun montoj/montetoj samkiel ni havas cxi tie. Tamen la logxantoj estas pli civilizitaj ol tiuj kiuj logxas cxi tie...multe pli liberalaj en siaj vidpunktoj. Mi diris al Linda dum la vizito, "cxi tiu regiono memorigas min pri mia propra hejmloko, tamen plibone prizorgita." Cxu vere mi povus esti spirte Nordulo?!!
Hodiaux estas la 7-a de novembro....do, la deka datreveno de la naskigxo de mia karega, ununaskita Veslio [Wesley]. Versajne, nenio tago estis al mi pligrava ol tio novembra tago en 1995. La unue naskita filo estas aparte signifohava okazintajxo en iu ajn kulturo, kaj certe tio al mi estis vivosxangxa tago. Kompreneble, la dua tia tago estis la naskigxtago de mia dua filo, Etano [Ethan].
Kompreneble, mi havas ja KVAR filojn! La du pliagxaj estas Adamo kaj Sterlingo kiuj naskigxas dum la antauxa edzinigxo de mia Linjo. Mi adoptis ilin tuj post nia geedzigxo, sed mi ne estis tie kiam ili naskigxis. Do, mi ne memoras ili kiel beboj. Mi strebas ne diskriminacii kontraux ili pro la fakto ke la junuloj estas miaj filoj lauxsango. Ne kulpas la malplijunaj pro sia forigxinta patro! Mi ja amas ilin, kaj gxojas, ke ili sukcese trovas siajn padojn en la vivo.
Jam mi gxisdatigas mian blogon. Gxis baldaux!
Posted by Micxjo at 11/07/2005 12:10:00 PM No comments:
Friday, October 28, 2005
Jam mi sukcesis hejmeniri de Nova Jorko post la sacerdotigxo de mia kara amikino, Linda Wilson. La vojagxo mem estis iom strecxiga, tamen entute mi devas diri, ke gxi multe placxis al mi! Estis nepriskibeble bone denove renkonti al Linda kaj HL...post 23-jara apartigo! Ni kune babiladis kvazaux seninterrompe.
La sacerdotiga ceremonio estis aparte bela. Kutime je la malgranda pregxejo de Linda kolektigxas nur manpleno da adorantoj, sed okaze de la sacerdotigo amasigxis pli ol cent homoj! Prezidis la episkopo David Bena (bona e-nomo por episkopo) kaj partoprenis multe da aliaj sacerdotoj. Sxajnis, ke duono de la malgranda vilagxo de Delhi kunfestis la okazon!
Pli ol la religiaj aferoj, placxis al mi konatigxi la regionon kaj renkonti la geamikojn de L. kaj HL. Ili cxiuj estis senesepte afablaj kaj bonvenigaj. La vilagxo Delhi estas belega, kaj se miaj familianoj ne estus jam enradikigxintaj en Norda Karolino, eblas ke mi translokigxus al tiu novjorka regiono! Tiom gxi belas!!
Gxis baldaux (mi promesas)!!!
Posted by Micxjo at 10/28/2005 12:27:00 PM 1 comment:
Thursday, October 13, 2005
Mi min preparas por la vojagxo al Nova Jorko kie sacerdotigxos mia malnova amik(in)o, Linda. Jam pasis pli ol dudek jaroj ekde mi laste vidis sxin kaj sxian edzon, H.L. Malgraux miaj timoj rilate la vojagxo sola, mi ege anticipas denove kunigxi kun ili.
Jen mia itenerio: mi forflugos matene la 21-an de oktobro atinganta nov-jorkon tiun posttagmezon. Mi tie luos auxton kaj veturos proks. sepdek mejlojn gxis la urbeto Sud-Kortrajto. Mi tranoktos tiun unuan nokton cxe la hejmo de Linda kaj H.L., sekve mi enlogxigxos en hotelo proksime de ili. Sxi sacerdotigxos je dimancxo, la 23-a. Mi partoprenos la cermonion kiel "Prezentanto," (angle, Presenter). La 25-an mi reveturos al Albany kaj de tie mi hejmenflugos.
Posted by Micxjo at 10/13/2005 06:53:00 PM No comments:
Thursday, September 29, 2005
Mirigas min la korupteco de nia nuna registaro. La Administrado Busxa kaj la tuta estrado de la Respublikanoj estas apopleksige fia. Ili estas koruptaj mensoguloj kiuj volas nur ricxigi siajn amikojn (samtempe ricxigante sin mem). Ne zorgas ili pri la ordinaraj homoj. Ne zorgas ili pri la vero. Zorgas ili nur pri tio kio pliricxigas kaj plipotencigas sin. Oni nomis cxi tiun registaron la Kulturo de Korupteco, kaj ja prave oni tiel nomis ilin.
Jen mia solena promeso: mi neniam vocxdonos favore al iu kiu aprobis la kandidatecon de G.W.Busxo! Mi prefere subtenus la Demokatajn socialistojn ol vocxdoni por fasxistaj Respublikanoj!! Cxefe mi bedauxras, ke ne ekzistas tauxga alternativo al tiuj du tendencoj.
Posted by Micxjo at 9/29/2005 01:06:00 PM No comments:
Wednesday, September 28, 2005
Mi renkontis malfacilajxojn kiam mi klopodis reeniri mian blogon. Montrigxas, ke mi estas malbona teknikisto rilate al la komputero. Estas nenio urgxe aldoninda al mia rakonto cxi tie, tamen mi volas utiligi cxiajn rimedojn por skribi E-e.
Hodiaux mi ricevis la plejlastan numeron de "esperanto," la oficiala organo de UEA. En tio estas raportoj pri la jxus okazinta UK en Vilno, Litovujo. Ankoraux mi devas nur revi pri partoprenado en UK....la venonta okazos en Florenco, Italujo, kaj mi ja revEGas partopreni gxin! Malgraux miaj revoj, mi ne scias kiel mi sxparos suficxe da mono por vojagxi tien. Mia revo resto tiel...nur revo:(
Cxi venontan monaton mi ja vojagxos al la sxtato Nova Jorko. Tie mi vizitos miajn malnovajn amikojn, Linda kaj H.L. Wilson, okaze de la sacerdotigo de Linda. Mi ne estas vidinta ilin dum la pasintaj dudek jaroj, do mi ege anticipas la renkontigxon.
Jam estas tempo iri al la spicisto....ni devas prepari la vespermangxon. Mi esperas, ke mi sekvantfoje facile eniros la blogon por aldoni miajn novajn Hazardajn Pensojn.
Posted by Micxjo at 9/28/2005 06:17:00 PM No comments:
Thursday, September 08, 2005
Jam tro longe mi neglektis cxi tiun eblecon utiligi mian karan lingvon. Multo okazis ekde mia lasta skribado.
Estas jam septembro, sed dum la auxgusta varmeco ni libertempis en Pigeon Forge (Kolomba Forgxejo) en la apud sxtato Tenesio. Tie ni gxuis tutan semajnon da senstrecxeco kune kun niaj amikoj Chris kaj Beth Oates kaj kun ties filino, Allison. Poste dum la semajno, kaj miaj patrino kaj sxia amikino, Nancy, renkontigxis kun ni kaj restis cxe ni la lastajn du noktojn.
Je la mateno kiam ni foriris por nia libertempo, ni venigis du el niaj dombestoj al la bestokuracisto por ke ili estu "endormigitaj." Tiuj estis nia kara hundo, Sadie, kaj niaj fidela kato, Charlie. Ili ambaux estis maljunaj kaj estis longtempe suferantaj pro diversaj kauxzoj. Do, la ferio komencigxis kun sento de tristo.
Du tagojn post nia foriro mi eksciis de Adamo kaj Sterlingo (kiuj restis hejme) ke, mia propra hundo, Bart, ne etis trovebla. Mi jam sciis, ke Bart estis maljuna kaj malbonsana. Do, ne surprizigxis mi kiam mi konstatis ke li foriris por morti. Bart-on mi havis proks. 13 jarojn, do mi estas kompreneble malgaja, sed li fakte havis bonan hundovivon, kaj mi tute respektas lian decidon malaperi lastmomente por havi al si kvietan trapason al la hunda paradiso.
Posted by Micxjo at 9/08/2005 11:00:00 AM No comments:
Tuesday, August 02, 2005
Cxi pasintan vendredon ricevis mi plej sxokigan malgajan novajxon. Temas pri mia malnova amikino, Linda, kiu informis, ke sia kuracisto diagnozis al sxi kanceron. Mankas al sxi asekuron, kaj ecx se sxi estus tion havanta, sxi ne fidas je kuracistoj kaj elektas ne suferi la kuracmetodojn kiujn kanceraj pacientoj travivas. Linda estis mia iama kunlaboranto je la hospitalo en Durhamo. Kaj sxi kaj sia edzo, HL, estis ankaux miaj narbaroj en la vilagxo Eflando. Tiutempe ni farigxis bonegaj amikoj ofte drinkante vinon kaj kafon, kaj tiel solvanta la problemojn de la mondo.
Nune, Linda logxas en la sxtato Nov-Jorko. Mi ne vidis sxin vizagxon al vizagxo ekde pli ol dudek jaroj kvankam ni ofte intersxangxas retmesagxojn. Tre deprimigxas mi pro sxia diagnozo. Mi vane esperas, ke eble eraris la kuracistoj. Kiam mi scias pli mi pli raportos.
Posted by Micxjo at 8/02/2005 06:51:00 PM No comments:
Monday, July 25, 2005
Ho, kiom malamas mi la someron! La varmeco estas preme malagrabla. Jam kelkaj en la okcidentaj sxtatoj mortis pro altegaj temperaturoj.
Cxi tie en la montaro la temperaturo altigxis gxis okdek sep gradoj, kaj en la piedmonta regiono oni preskaux atingis cent gradojn! Ho, kie estas la frostigo de auxtuno!
Cxi venontan semajnfinon la edzino kaj mi iros al la urbo Asheville [Asxvilo] por ferii la semajnfinon. Okazos tie granda strat-festo nomata "Belle Chere." Mi esperas, ke la tagoj malpli varmigxos dum nia vizito! Alie, mi ne certas cxu mi povas toleri la stratojn...
Kiel kutime, hontas mi la prokrastadon je skribado. Mi jam konfesis, ke mi estas malbona korespondanto...kaj tio ne sxangxigxis. :(
Posted by Micxjo at 7/25/2005 04:56:00 PM No comments:
Newer Posts Older Posts Home
Subscribe to: Posts (Atom)
View my complete profile
Esperanto Societo de la Karolinoj kaj Virginio